Spydkast

Spydkast (ofte omtalt som bare «spyd») er en av de fire tradisjonelle kastdisiplinene innen friidrett: Spydkast, kulestøt, diskoskast, og sleggekast. Øvelsen har til hensikt å kaste et spyd så langt som mulig etter et tilløp.

Spydet er vanligvis lagd av aluminium, glassfiber eller karbon. Spydet for menn er 800 gram og omkring 2,65 meter langt. For kvinner er målene 600 gram og 2,25 meter. For yngre utøvere og veteraner brukes også spyd på 400, 500 og 700 gram. Størrelsen og formen på spydet er endret mange ganger, fordi det har vært nødvendig å redusere lengden på kastet, og for å få renere nedslag og færre ugyldige kast.

Spydkast var en av øvelsene også under de antikkens olympiske leker. I de moderne olympiske leker kom spydkast på øvelsesprogrammet i 1906 (for kvinner i 1932).  Spydkast har vært olympisk øvelse for herrer siden 1908 i London og fra 1932 i Los Angeles for damer. Spyd inngår også som øvelse i herrenes tikamp og damenes sjukamp.

 Norske OL-bragder 

Spydkast er Norges beste olympiske friidrettsøvelse gjennom tidene. Av 7 norske OL-gull i friidrett er fire vunnet i spydkast. Av totalt 18 OL-medaljer er 7 vunnet i spydkast. I Melbourne 1956 vant Egil Danielsen gull på ny verdensrekord, 85,71 meter (gammel spydtype). I Sydney 2000 vant Trine Solberg Hattestad gull med et kast på 68,91 meter. I Aten 2004 vant Andreas Thorkildsen gull med 86,50 meter. Andreas Thorkildsen tok også OL-gull i Beijing 2008 med et kast på 90,57 meter, noe som også var ny olympisk rekord.

 Norske plasseringer blant de åtte beste i olympiske leker 
 År - By  Øvelse  Plass Utøver  Resultat 1908 – London  Menn 2  Arne Halse  50,57 1908 – London  Menn - fristil 3  Arne Halse  49,76 1912 – Stockholm  Menn 8  Arne Halse  51,98 1928 – Amsterdam  Menn 3  Olav Sunde  63,97 1948 – London  Menn 5  Odd Mæhlum  65,32 1956 – Melbourne  Menn 1  Egil Danielsen  85,71 (Verdensrekord) 1960 – Roma  Menn 5  Willy Rasmussen  78,36 1972 – München  Menn 5  Bjørn Grimnes  83,08 1984 – Los Angeles Kvinner  5 Trine Solberg (Hattestad) 64,52 1984 – Los Angeles Menn 9 Per Erling Olsen 78,98 1992 – Barcelona  Kvinner 5 Trine (Solberg) Hattestad 63,54 1996 – Atlanta  Kvinner 3 Trine (Solberg) Hattestad 64,98 2000 – Sydney  Kvinner 1 Trine (Solberg) Hattestad 68,91 (Olympisk rekord) 2004 – Aten  Menn 1  Andreas Thorkildsen  86,50 2008 – Beijing  Menn 1  Andreas Thorkildsen  90,57

 Rekorder 
Egil Danielsen satte verdensrekord med 85,71 meter under OL i Melbourne, 26. november 1956. Rekorden ble stående til 5. juni 1959.

Terje Pedersen satte verdensrekord i Oslo 1. juli 1964, med 87,12 meter. Den 2. september samme år forbedret han sin egen verdensrekord med hele 4,60 meter, og satte ny verdensrekord med 91,72 meter. Dette var historiens første kast over 90 meter, og rekorden ble stående til 23. juni 1968.

Trine Hattestad satte verdensrekord med et kast på 68,19 meter i Bergen 28. juli 1999. Hun forbedret sin egen rekord to ganger; til 68,22 meter i Roma 30. juni 2000 og til 69,48 meter i Oslo 29. juli 2000. Hattestads siste rekord holdt til 1. juli 2001, da Osleidys Menéndez fra Cuba kastet 71,54. Menéndez forbedret rekorden til 71,70 meter 14. august 2005.

 Verdensrekord, herrer  98,48 m  Jan Zelezny, Tsjekkia Jena, Tyskland  25. mai 1996. Verdensrekord, kvinner  72,28 m  Barbora Spotakova, Tsjekkia Stuttgart, Tyskland  13. september 2008. Norsk rekord, herrer  91,59 m Andreas Thorkildsen, Kristiansands IF Oslo, Bislett  2. juni 2006 Norsk rekord, kvinner  69,48 m Trine Solberg Hattestad, Minerva Oslo (Bislett) 28. juli 2000

 Endringer i spydtyper 
I 1985 ble spesifikasjonene for mennenes spyd endret, ved at tyngdepunktet ble flyttet 4 cm fremover. Formålet for endringen var å få færre døde kast og å gjøre det lettere å måle kastene, fordi den gamle spydtypen landet for flatt. I tillegg kunne kast på over 100 meter utgjøre en fare.

Før denne endringen hadde Uwe Hohn, Øst-Tyskland verdensrekorden på 104,80 meter, satt 20. juli 1984 på Friedrich Ludwig Jahn Stadion i Berlin. Terje Pedersen hadde den norske rekorden, med 91,72 meter, satt i Oslo (Bislett) 2. september 1964. I 1964 var dette også verdensrekord, og verdens første 90-meterskast.

Spesifikasjonene for kvinnenes spyd ble endret 1. april 1999, ved at tyngdepunktet ble flyttet 3 cm fremover. Før denne endringen hadde Petra Felke fra Tyskland verdensrekorden med 80,00 m. Trine Solberg Hattestad hadde den norske rekorden på 72,12.

 Topplister gjennom tidene 
Statistikkene viser kun resultater oppnådd med ny spydtype, det vil si resultater oppnådd etter 01.01.1985 (menn) og 01.01.1999 (kvinner).

Topp ti i verden - menn 
Oppdatert 5. april 2023
 Nr  Res.  Utøver  Land  Dato  Sted 1.  98,48  Jan Železný    25. mai 1996  Jena2. 97,76Johannes Vetter6. september 2020Chorzów3. 93,90Thomas Röhler5. mai 2017Doha 4. 93,09Aki Parviainen26. juni 1999Kuortane 5. 93,07Anderson Peters13. mai 2022Doha] 6. 92,72Julius Yego26. august 2015Beijing 7. 92,61Sergej Makarov30. juni 2002Sheffield 8. 92,60Raymond Hecht21. juli 1995Oslo9. 92,06Andreas Hofmann2. juni 2018Offenberg 10. 91,69Konstadinos Gatsioudis24. juni 2000Kuortane

 Topp ti i verden - kvinner 
(oppdatert per 5. april 2023)
 Nr  Res.  Utøver  Land  Dato  Sted 1.  72,28  Barbora Špotáková    13. september 2008  Stuttgart2.71,70Osleidys Menéndez14. august 2005Helsingfors 3. 71,40Maria Andrejczyk9. mai 2021 Split 4. 70,53Marija Abakumova1. september 2013 Berlin 5.  70,20  Christina Obergföll    23. juni 2007  München 6.  69,48  Trine Hattestad    28. juli 2000  Oslo 7.  69,35  Sunette Viljoen    9. juni 2012  New York City 8.  69,19  Christin Hussong    30. mai 2021  Chorzów9.68,92Kathryn Mitchell11. april 2018Gold Coast10.68,43Sara Kolak6. juli 2017Lausanne

 Topp ti i Norge - menn  
(oppdatert per 21. april 2024)
 1.  91,59 Andreas Thorkildsen (Kristiansands IF) 02.06.2006 - Oslo (Bislett) 2.  86,74  Pål Arne Fagernes (IK Tjalve) 22.09.2000 - Sydney 3.  84,73  Ronny Nilsen (IL Norna-Salhus) 22.05.2004 - Tønsberg  4.  80,06  Reidar Lorentzen (IK Tjalve) 14.08.1988 - Byrkjelo 5.79,90Kasper Sagen (Bækkelaget SK)20.09.2020 - Bergen (Fana)6.78,80Daniel Thrana (Kristiansands IF)03.06.2023 - Haderslev 7.  78,54  Narve Hoff (Aksla IL) 16.08.1987 - Nesbyen  8.  78,38  Håvard F. Johansen (Fredrikstad IF) 24.07.1994 - Byrkjelo  9.  76,88  Øistein Slettvold (SK Vidar) 08.08.1986 - Sandnes  10.  76,87  Paul Andre Solberg (Halden IL) 18.05.2002 - Magglingen

 Topp ti i Norge - kvinner 
(oppdatert per 21. april 2024)https://www.friidrett.no/globalassets/aktivitet/statistikk/alle-tiders/kvinnerute/topp30kvinner.htm
 1.  69,48 Trine Solberg Hattestad (Minerva IF) 28.07.2000 - Oslo (Bislett)2.66,50Sigrid Borge (IK Tjalve)20.05.2023 - Halle3.63,50Marie-Therese Obst (IK Tjalve)11.06.2024 - Roma (EM bronse) 4.58,44Kaja Mørch Pettersen (Spk. Vidar)12.03.2022 - Leiria5.57,61Arianne Duarte Morais (IL i BUL)25.05.2023 - Sacramento6. 56,74Tove Beate Dahle (IK Tjalve) 15.06.2013 - Nadderud7.55,93Ane Dahlen (IL Tyrving)30.06.2020 - Oslo (Bislett)8.55,71Stella Weinberg (Kristiansand IF)10.09.2020 - Kristiansand9.55,56Ida Eikeng (Urædd Friidrett)24.03.2022 - Raleigh10.55,25Mona Ekroll Jaidi (Norna-Salhus IL)13.05.2022 - Wichita

 Referanser 


Kategori:Friidrettsøvelser